На основу Одлуке о начину реализације пројектних активности за суфинансирање мере популационе политике и подршке у области породице и деце – рефундирање трошкова набавке уџбеника за децу основношколског узраста број 06-45/2023-11 од 18.08.2023. године, Општинска управа општине Мало Црниће расписује,

**ЈАВНИ ПОЗИВ**

**ЗА ОСТВАРИВАЊА ПРАВА НА РЕФУНДИРАЊЕ ТРОШКОВА НАБАВКЕ УЏБЕНИКА ЗА ДЕЦУ ОСНОВНОШКОЛСКОГ УЗРАСТА СА ТЕРИТОРИЈЕ ОПШТИНЕ МАЛО ЦРНИЋЕ**

У складу са Одлуком Општинског већа општине Мало Црниће, Број\_\_\_\_\_\_\_/2023 од \_\_\_\_\_\_\_\_\_2023. године, Општинска управа општине Мало Црниће расписује јавни позив за рефундирање – повраћај новца родитељима односно старатељима ученика основних школа са територије општине Мало Црниће који су уписани школске 2023/24. године у други, трећи, четврти, пети, шести, седми или осми разред, а који су извршили набавку школских уџбеника за децу о којима непосредно брину и која су уписана у један од разреда за школску 2023/24. годину.

Средства за ове намене обезбеђена су Уговором о суфинансирању мера популационе политике и подршке у области породице и деце јединица локалне самоуправе у Републици Србији у 2023. години, Број: 401-00-0052/40/2023-02.

**ДОКУМЕНТАЦИЈА О ДОКАЗИВАЊУ ПРАВА НА РЕФУНДИРАЊЕ НОВЦА ЗА ИЗВРШЕНУ НАБАВКУ ШКОЛСКИХ УЏБЕНИКА:**

Ради остваривања права на повраћај новца употребљеног за набавку уџбеника родитељи односно старатељи су у обавези да доставе следећу документацију:

* Образац пријаве
* Копија очитане чиповане личне карте родитеља/ старатеља, односно фотокопија личне карте родитеља/ старатеља уколико није чипована
* Копија картице текућег рачуна родитеља /старатеља
* Један или више рачуна који документују трошак набавке уџбеника(рачун мора бити издат у 2023. години)

Пријава се подноси Општинској управи општине Мало Црниће, Служби за друштвену бригу о деци и финансијску подршку породицама са децом.

**Рок за подношење пријаве је 30 дана од дана објављивања Јавног позива, а закључно са 01.10.2023. године.**

Број: 06-45/2023

Датум: 29.08.2023.

Мало Црниће

ЗАМЕНИК НАЧЕЛНИКА

Драган Митић